作者：陈著
词牌/韵律：摸鱼儿

paragraphs: 竹洲西、有人如玉，南柯一觉归早。
青山绿水亭轩旧，犹有未荒花草。
谁信道。
又自爱湖光，买屋三间小。
都无长好。
但凤跃雄文，蝇书小楷，转老转奇妙。
人间世，如许年高是少。
浮生惟有闲好。
回头翻讶磻溪叟，轻把一丝抛了。
凉新到。
记当日天香，露浴如今老。
瑶卮寿晓。
称酒到眉间，醺醺醉也，儿女满前笑。